Melanitas
Melanitas (angl. melanite; iš sen. gr. μέλας 'juodas'), kartais titan-andraditas – juodas mineralas, titano ir kalcio granatas. Tai neskaidri andradito (priklausančio granatų grupei) atmaina. Turi TiO2 (iki 11,5%, nors dažniausiai ~5%) Sudaro pavienius ar į drūzas sutelktus kristalus. Gali sudaryti ksenomorfinius grūdus ar glaudžius grūdėtus darinius. Aptinkamas šarminėse intruzinėse uolienose (nefelino sienitai, fonolitai) ir karbonatituose, šarminės bei ultrabazinės sudėties daikose. Naudojamas juvelyriniams dirbiniams gaminti. Pavadinimą melanitas mineralui 1799 m. suteikė Augustus Gottlob Werner.